
VARSTVO ŽIT PRED ŠKODLJIVCI
Žitni strgači (Oulema spp.)
V posevkih žit smo sredi tretje dekade marca opazili odrasle hrošče žitnih strgačev (Oulema spp.). Sočasno smo zabeležili prve poškodbe na listih v posevkih pšenic in ječmenov od odraslih hroščev žitnih strgačev. Hroščki povzročajo škodo z najedanjem listov v obliki podolgovatih zarez vzporedno z listnimi žilami. 21. aprila smo na več opazovanih lokacijah opazili, da so samice že začele odlagati jajčeca. Iz njih se po 8 do 17 dneh (odvisno od temperatur) izležejo ličinke, ki strgajo zgornjo povrhnjico. Na listih ostanejo bele ozke proge, ob močnejšem napadu pa je večji delež listja poškodovan in se suši. 8. maja smo opazili prve izlegle ličinke žitnih strgačev. Opozarjamo vas, da vestno pregledujete svoje posevke žit in ob preseganju kritičnih števil (pragov škodljivosti) uporabite enega od spodaj navedenih insekticidov. Odraslih hroščev običajno ne zatiramo, razen ob res velikih prerazmnožitvah, ko bi tudi odrasli hrošči, ki se le dopolnilno hranijo, lahko povzročili večjo škodo. Cilj zatiranja so začetni razvojni stadiji ličink. Prag škodljivosti je presežen, ko se pojavijo 1 jajčece ali 1 ličinka na steblo, ob pojavu prvih ličink, v obdobju razvoja žit od zastavičarja do sredine klasenja (BBCH 37-55). Pregledamo 10-krat po 5 bili. Pri ovsu in rži upoštevamo nižje pragove škodljivosti.
Preglednica 1: Insekticidi, registrirani v Sloveniji v letu 2023, za zatiranje žitnih strgačev v posevkih žit 
	FFS uporaba v posevkih / največ X-krat v eni rastni dobi
	AKTIVNA SNOV
	ODMEREK
(L/ha) 
	KARENCA (dni)

	Asset five (5) (ozimna in jara strna žita) / 3X
Dovoljenje za nujne primere
	piretrin
	0,064 %
(0,38 L v 600 L vode na ha)
	7

	Decis 100 EC (ozimna in jara p, j, o, r, t) / 1X
	deltametrin 
	0,063 
	30

	Decis 2,5 EC (strna žita) /2X
	deltametrin 
	0,2 – 0,3 
	30

	Delux 050 CS (ozimna pšenica) /1X
	deltametrin
	0,1
	27

	Evure (ozimna žita p, t, r) /2X,  (jara žita) /1X
	tau-fluvalinat
	0,2
	30

	Karate Zeon 5 CS (p, j, o, t, r) /2X
	lambda – cihalotrin  
	0,15 
	30

	Mavrik 240 EW (ozimna žita p, t, r) /2X,  (jara žita) /1X
	tau-fluvalinat
	0,2
	30

	Poleci (strna žita) /2X
	deltametrin 
	0,2 – 0,3 
	30


Legenda: uporaba v (p-pšenica, j-ječmen, o-oves, t-tritikala, r-rž), FFS – fitofarmacevtsko sredstvo.
Z večino insekticidov navedenih v preglednici lahko zatiramo tudi listne uši v posevkih žit.
Pred uporabo insekticida pozorno preberite priložena navodila in opravite škropljenje v skladu s predpisanimi navodili!

